Ertzaintzak bi pertsona atxilotu ditu Sopelan (Bizkaia) eta Getafen (Madril) Bakion duela hilabete batzuk izandako hilketa batekin zerikusia dutelakoan. Iturrien arabera, Polizia Autonomikoaren agenteek goizean egin zuten lehen atxiloketa, Sopelan. Bigarrena Getafen egin zuten, Espainiako Poliziaren laguntzarekin. Martxoaren 1ean "indarkeria zantzuak" zituen gizon baten gorpua itsaslabar baten aurkitu zuten. Gizona otsailean desagertu zen eta droga-trafiko aurrekariak zituen. Hainbat labankada zituen. Ertzaintzak ikerketa zabaldu zuen, eta horren harira egin dituzte bi atxiloketok. Ikerketa zabalik dago oraindik.